લોકસભાની ચૂંટણી માટે ભાજપ અને વિપક્ષો સજ્જ થઈ રહ્યા છે. અત્યારે દેશભરમાં પવન બદલાયો હોય એવી છાપ ઊભી થઈ છે. ભાજપ-એનડીએ સરકાર સામે સંખ્યાબંધ સમસ્યાઓ અને પડકારો ઊભા થયા છે તેથી કોંગ્રેસ અને અન્ય પક્ષોને આશા જાગી છે કે નરેન્દ્ર મોદીને હટાવી શકાશે. અલબત્ત, આ વિપક્ષોની આશાનો આધાર સંજોગો છે અને સરકારની નિષ્ફળતાની ખાતરી લોકોને કરાવવામાં મિડિયાની મદદ મળી રહી છે. આ સામે વડા પ્રધાન મોદી અને ભાજપના પ્રમુખ અમિત શાહ પાળ બાંધી રહ્યા છે. આર્થિક સુધારાના લાભ જનતા સુધી પહોંચ્યા હોવાની ખાતરી કરાવવાની છે. આક્ષેપોનો જવાબ નક્કર પુરાવાઓથી આપવાનો છે.